*Kitos reikšmės – Hamiltonas (reikšmės).*

| Hamiltonasangl. *Hamilton* |
| --- |
| *Miesto reginys* |
|  |
| 

HamiltonasHamiltonas

39°23′58″š. pl. 84°33′41″v. ilg.﻿ / ﻿39.399444°š. pl. 84.561389°v. ilg.﻿ / 39.399444; -84.561389﻿ (Hamiltonas (Ohajas))Koordinatės: 39°23′58″š. pl. 84°33′41″v. ilg.﻿ / ﻿39.399444°š. pl. 84.561389°v. ilg.﻿ / 39.399444; -84.561389﻿ (Hamiltonas (Ohajas)) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Ohajas Ohajas |
| **Apygarda** | Batlerio apygarda |
|  |
| **Įkūrimo data** | 1794 m. |
| **Meras** | Pat Moeller |
|  |
| **Gyventojų** (2020) | 63 399  |
| **Plotas** | 56,70 km² |
| **Tankumas** (2020) | 1 118 žm./km² |
|  |
| **Pašto kodas** | 45011-15, 45018 |
|  **Vikiteka** | Hamiltonas |

**Hamiltonas** (angl. *Hamilton*) – miestas JAV, Ohajo valstijoje, Batlerio apygardoje. 2020 m. jame gyveno 63 399 žmonių. Tai yra dešimtas pagal dydį Ohajo valstijos miestas.

Istorija
--------

Hamiltonas atsirado kaip Hamiltono fortas, pavadintas pirmojo iždo sekretoriaus Aleksandro Hamiltono garbei. Fortas buvo pastatytas kaip generolo majoro Arturo Sent Klero karių aprūpinimo stotis Šiaurės vakarų indėnų karo kampanijos metu. Fortas buvo apleistas 1796 m. pasirašius Grinvilio sutartį.

### Augimas

1794 m. aplink Hamiltono fortą išaugo gyvenvietė. Iki 1800 m. Hamiltonas tapo žemės ūkio ir regioninės prekybos miesteliu. Iki 1803 m. miestelyje įkurta valdžia ir suteiktas pavadinimas. 1859 m. rugsėjo 17 d. popietę Abraomas Linkolnas atvyko į Hamiltoną ir pasakė kalbą, kuria palaikė savo kolegą respublikoną Viljamą Denisoną, kandidatavusį į Ohajo gubernatorius.

Hamiltono forto atvaizdasXIX a. viduryje Hamiltonas tapo svarbiu gamybos miestu. Pirmieji miesto gaminiai dažnai buvo mašinos ir įrenginiai, naudojami regiono žemės ūkio produkcijai perdirbti, pavyzdžiui, garo mašinos, šienapjovės, javapjovės ir kuliamosios. Kitą produkciją sudarė staklės, namų apyvokos reikmenys, pjūklai malūnams, popierius, popieriaus gamybos mašinos, vežimai, ginklai, viskis, alus, vilnos gaminiai ir daugybė įvairių gaminių iš metalo, grūdų ir audinių. Tuo metu Hamiltone gyveno nemažai žydų, buvo pastatytos kelios sinagogos.

Didysis potvynis Hamiltone
### 1913 m. potvynis

1913 m. kovo mėn. vietovėje kilo didelis potvynis. Stiprus lietus iškrito visame baseine, o žemė buvo įšalusi ir prisotinta ankstesnių lengvesnių liūčių. Dėl to lietaus nuotėkis buvo didelis: apie 90 % lietaus nutekėjo tiesiai į upelius ir upes. 1913 m. kovo 25–29 d. iškrito 23–28 cm lietaus. Žuvo 360 apylinkės gyventojų, iš kurių apie 200 buvo iš Hamiltono. Kai kurie nuskendo, kai kurie buvo nuplauti ir niekada nerasti, kiti mirė nuo įvairių ligų ir komplikacijų, o kai kurie nusižudė dėl sunkių netekčių. Apskaičiuota, kad slėnio žala siekė 100 mln. dolerių, o tai atitinka 2 mlrd. dolerių vertę XXI amžiuje. Potvynis buvo toks galingas, kad per dvi valandas sugriovė visus keturis Hamiltono tiltus.

Apie 10 000 iš 35 000 Hamiltono gyventojų liko be pastogės ir buvo priversti palikti namus. Potvynis sugriovė tūkstančius namų, o vėliau miesto darbininkai turėjo nugriauti daugybę namų, kurie buvo per daug apgadinti, kad juos būtų galima suremontuoti.

### Nuo XX a. iki dabar

XX a. trečiajame dešimtmetyje daugelis Čikagos gangsterių Hamiltone įkūrė antruosius namus. Dėl to Hamiltonas buvo pramintas „Mažąja Čikaga". Kai kurie iš šių gangsterių investavo į tai, kas tapo aktyviu miesto azartinių lošimų ir prostitucijos rajonu. Antrojo pasaulinio karo metais kariuomenė paskelbė, kad visas miestas yra uždraustas kariams dėl daugybės lošimo ir prostitucijos įstaigų. Hamiltono gamyklos buvo pritaikytos karo reikmėms ir gamino karinius reikmenis, pavyzdžiui, tankų bokštelius, „Liberty" karo laivų ir povandeninių laivų variklius, apdirbtas ir štampuotas metalines dalis.

XX a. pabaigoje dėl sunkiosios pramonės restruktūrizavimo senesniuose pramoniniuose miestuose labai sumažėjo darbo vietų, nes įmonės buvo sujungtos ir perkeltos į užsienį. Hamiltonui, kaip ir kitiems šiaurinės dalies „rūdžių juostos" miestams, po tokių plataus masto pokyčių sunkiai sekėsi kurti naują ekonomiką, tačiau jis išsaugojo daugiau gyventojų nei daugelis tokių miestų. Be to, nuo XX a. pabaigos jis pritraukė naujų imigrantų, daugiausia lotynoamerikiečių iš Lotynų Amerikos, ypač Meksikos.

Miesto gatvė
1986 m. gegužės 28 d. miesto taryba balsavo 5:1 už tai, kad prie miesto pavadinimo būtų pridėtas šauktukas, kaip ir populiariame miuzikle „Oklahoma!". Taip Hamiltonas oficialiai pervadintas į **Hamiltoną!**. Nors tuo metu miesto dokumentuose, vizitinėse kortelėse ir vietiniuose ženkluose jis buvo plačiai naudojamas, Jungtinių Valstijų geografinių pavadinimų taryba šauktuko neįtraukė. Dabar šauktukas apskritai nebenaudojamas.

Geografija
----------

Jungtinių Valstijų gyventojų surašymo biuro duomenimis, bendras miesto plotas yra 57,19 km², iš kurių 55,94 km² sudaro sausuma, o 1,24 km² – vanduo.

Gyventojai
----------

### 2020 m. gyventojų surašymas

2020 m. JAV gyventojų surašymo duomenimis, Hamiltone gyveno 63 399 gyventojai. Iš jų 74,6 % buvo baltaodžiai, 10,0 % – bet kokios rasės lotynoamerikiečiai, 9,9 % – afroamerikiečiai, 0,9 % – azijiečiai, 0,6 % – indėnai, 0,4 % – Ramiojo vandenyno salų gyventojai, 6,1 % – mišrios rasės, 7,5 % – kiti.

|  |
| --- |
|  **Demografinė raida tarp 1820 m. ir 2020 m.** |
| **1820 m.sur.** | **1830 m.sur.** | **1840 m.sur.** | **1850 m.sur.** | **1860 m.sur.** | **1870 m.sur.** | **1880 m.sur.** | **1890 m.sur.** | **1900 m.sur.** | **1910 m.sur.** |
| 660 | 1 079 | 1 406 | 3 210 | 7 223 | 11 081 | 12 122 | 17 565 | 23 914 | 35 279 |
| **1920 m.sur.** | **1930 m.sur.** | **1940 m.sur.** | **1950 m.sur.** | **1960 m.sur.** | **1970 m.sur.** | **1980 m.sur.** | **1990 m.sur.** | **2000 m.sur.** | **2010 m.sur.** |
| 39 675 | 52 176 | 40 592 | 57 951 | 72 345 | 67 865 | 63 189 | 61 436 | 60 690 | 62 447 |
| **2020 m.sur.** | **-** | **-** | **-** | **-** | **-** | **-** | **-** | **-** | **-** |
| 63 399 | - | - | - | - | - | - | - | - | - |
| 

| Demografinės raidos histograma |
| --- |
| 
 |

 |

Išnašos
-------

1. ↑  „U.S. Census Bureau QuickFacts: Lorain city, Ohio; Cleveland city, Ohio". Census.gov. Nuoroda tikrinta 2022-07-19.
2. ↑  „Fort Hamilton". *Ohio History Central*. Nuoroda tikrinta 2019-10-01.
3. ↑  „Hamilton, Ohio - Ohio History Central". *ohiohistorycentral.org*. Nuoroda tikrinta 2023-02-23.
4. ↑  "Abraham Lincoln Visits Southwestern Ohio", Rootsweb
5. ↑  „Hamilton County, Ohio". *www.hamiltoncountyohio.gov* (anglų). Nuoroda tikrinta 2023-02-23.
6. ↑  Jones, Richard O. "Beth Israel celebrates 100 years" Archyvuota kopija 2012-06-01 iš Wayback Machine projekto. *JournalNews*, 2011-10-24.
7. ↑  Beth Israel History Archyvuota kopija 2010-03-31 iš Wayback Machine projekto. Synagogue website, retrieved 2008-11-04.
8. ↑  „Preliminary Feasibility Report". 2016-06-12. Suarchyvuotas originalas 2016-06-12.
9. ↑  "City's Gimmick", *The Cincinnati Enquirer*, 2001-09-21
10. ↑  „Hamilton! (Cont'd.)". *The Washington Post*. 1986-08-15. Nuoroda tikrinta 2018-09-11.
11. ↑  „US Gazetteer files 2010". United States Census Bureau. Suarchyvuotas originalas 2012-01-12. Nuoroda tikrinta 2013-01-06.  Nežinomas parametras `|url-status=` ignored (pagalba)
12. ↑  „Hamilton city, Ohio - Census Bureau Profile". United States Census Bureau. Nuoroda tikrinta 2023-12-07.

Nuorodos
--------

* Oficialus miesto tinklalapis